Brabant Septentrional

O Brabant Septentrional (Noord-Brabant en neerlandés) ye una provincia d'o sud d'os Países Baixos, que muga con Belchica a o sud, o río Mosa a o norte, a provincia de Limburg a l'este y Zelanda a l'ueste. A suya capital ye 's-Hertogenbosch, encara que a ciudat mas gran en ye Eindhoven. Historia A provincia actual feba parti d'o Ducau de Brabant, una d'as Decisiet Provincias que s'integró en 1549 en os Países Baixos espanyols y dende 1713 austriacos. A Republica d'as Siet Provincias Unitas ocupó a parti septentrional que se convirtió en una tierra d'a Cheneralidat, que nomás en 1815 sería a provincia d'o Brabant Septentrional con os mesmos dreitos d'as provincias orichinals d'a Republica.